Районна избирателна комисия Монтана

РЕШЕНИЕ   
№ 214  
Монтана, 26.05.2019

ОТНОСНО: Разглеждане на сигнал с Вх. №237/26.05.2019г.

Постъпил е сигнал с Вх. №237/26.05.2019 г.в 09,50 ч. в РИК-Монтана от Найден Валентинов Найденов, представляващ ПП „Възраждане“ за област Монтана.

В подадения сигнал се твърди, че в секция №19 в с. Долни Цибър на територията на община Вълчедръм за гласоподавателя Валентин Асенов Найденов е гласувала съпругата му. Същото нарушение е видяно от наблюдател на партията.

По сигнала е извършена проверка от РИК Монтана, от която се установи следното:

Гласоподавателят Валентин Асенов Найденов е трудно подвижен, в инвалидна количка. В изборният ден е бил придружен в избирателната секция от съпругата си. Сам е попълнил бюлетината и съпругата му я е пуснала в избирателната кутия. Същата погрешно се е подписала в избирателния списък, вместо в списъка за придружители. Комисията не е отразила съпругата на избирателя в отделният списък за допълнително вписване на придружители.

При разглеждането на сигнала, РИК Монтана приема, че нарушението е извършено по вина на СИК №121100019 с. Долни Цибър, Община Вълчедръм. На комисията е отправено предупреждение за недопускане на горепосоченото нарушение на изборните правила.

На основание чл. 72, ал. 1, т. 20 от ИК, във връзка с Решение 62-ЕП от 04.04.2019 г. на ЦИК и при спазване на законоустановения кворум РИК-Монтана,

**РЕШИ:**

Указва на СИК №121100019 да не допуска подписването на придружители в Избирателен списък - част първа. Същите следва да полагат подписите си в отделен списък за допълнително вписване на придружители – Приложение №74-ЕП от изборните книжа.

      Настоящото решение е обявено по реда на чл. 72, ал.2 от ИК и подателят на сигнала е уведомен писмено.

**Председател:**

/ Валери Димитров/

**Секретар:**

/ Галина Младенова /